**JINA ……………………………………… NAMBARI YA MTAHINIWA………………….**

**SHULE…………………………………….. ……. SAHIHI…………..………………………..**

**TAREHE……………………..……………**

**102/3**

**KISWAHILI**

**KARATASI YA 3**

**FASIHI**

**MACHI/APRILI, 2023**

**MUDA: SAA 2 ½**

**TATHMINI YA PAMOJA YA ARISE AND SHINE**

**HATI YA KUHITIMU KISOMO CHA SEKONDARI KENYA**

**KIDATO CHA NNE, MUHULA WA KWANZA – 2023.**

**MAAGIZO:**

1. Jibu maswali manne pekee
2. Swali la kwanza ni la **lazima**
3. Maswali hayo mengine yachaguliwe kutoka sehemu nne zilizobaki, yaani Riwaya, Tamthilia, Hadithi fupi na Fasihi Simulizi.
4. Usijibu maswali mawili kutoka sehemu moja.
5. Majibu yote lazima yaandikwe kwa lugha ya Kiswahili.

**Kwa Matumizi ya Mtahini Pekee**

|  |  |  |
| --- | --- | --- |
| **Swali** | **Upeo** | **Alama** |
| **1** | **20** |  |
|  | **20** |  |
|  | **20** |  |
|  | **20** |  |
| **Jumla**  | **80**  |  |

**SEHEMU YA A: USHAIRI**

**Swali la Lazima**

1. ***Soma shairi hili kisha ujibu maswali yanayofuata:***

**Shimo: Ali Salim Zakwany**

1. Mwambieni kibushuti, asiruke shimo lile

Kimo chake kama goti, kwenda ng'ambu sifikile

Mtu haoli bahati, akasahau umbile

Kila muwania mbele, na nyuma 'sisahawile

1. Afanyayo ni hatari, sijitie mpulele

Mambo yote ajasiri, shari asithibutile

Mjalia watu kheri, shairi ni yake vivile

Kila muwania mbele, na nyuma 'sisahawile

1. Asambe ndiyo busara, kutenda kitendo kile

Itamuwia hasara, na madhara kama yale

Mola mwingi wa subira, ajapo chomwa vidole

Kila muwania mbele, na nyuma 'sisahawile

1. Licha na yeye nyadungo, chuya katika mchele

Hata warefu ja pondo, hawatusi shimo lile

Walojaribu kitendo, shimoni watumbukile

Kila muwania mbele, na nyuma sisahawile

1. Nimefika kituoni, nasema mumuwasile

Mfua maji ngamani, ili kwamba sizamile

Chombo huungia mwambani, na nahodha ni yuyule

Kila muwania mbele, na nyuma 'sisahawile

**Maswali**

1. Lipe shairi hili kichwa mwafaka. (alama 1)
2. Fafanua toni ya shairi hili. (alama 4)
3. Taja na utoe mifano ya tamathali za usemi mbili zinazopatikana katika shairi. (alama 4)
4. Eleza umbo la shairi hili. (alama 4)
5. Kwa kutoa mifano minne, eleza aina moja ya idhini ya kishairi iliyotumika zaidi katika shairi. (alama 3)
6. Andika ubeti wa tano kwa lugha ya nathari. (alama 4)

**SEHEMU YA B: RIWAYA – CHOZI LA HERI (ASSUMPTA MATEI)**

1. "Jua linalochomoza halina ule wekundu wa jua la matlai ambao huleta haiba ya uzawa wa siku yenye matumaini. Naona wingu kubwa angani likitembea kwa kedi na madaha na kulifunika jua..... Mawingu yaliyoshiba yakataka kutapika yanagooka, yanakaribiana, kupigana busu na kusababisha mwanguko wa matone mazito ya mvua..."
2. Eleza aina za taswira zinazojitokeza katika dondoo hili (alama 8)
3. Eleza mbinu nyingine ya kimtindo inayojitokeza katika dondoo hili. (alama 2)
4. Eleza sifa na umuhimu wa msimulizi wa dondoo hili. (alama 10)
5. Lakini itakuwaje 'historical injustice' nawe Ridhaa hapo ulipo sicho kitovu?
6. Eleza muktadha wa dondoo hili. (alama 4)
7. Tambua mbinu mbili za lugha zilizotumiwa katika dondoo hili. (alama 2)
8. Eleza sifa nne za mzungumzaji wa maneno haya. (alama 8)
9. Eleza mambo matatu yaliyowakumba walioishi penye kitovu kisicho chao. (alama 6)

**SEHEMU YA C: TAMTHILIA - BEMBEA YA MAISHA (Timothy Arege)**

1. Ukirejelea Anwani ya Tamthilia ya Bembea ya Maisha, onyesha namna wahusika wanavyobembea maishani mwao. (alama 20)
2. Maskini mke wangu! Kumbe ugonjwa haukumsaza mwaka baada ya mwaka. Umemla bila huruma. Awali niliona kuwa mchezo kumbe ilikuwa kweli yake ninaona imesimama. Ni mwele hakika. Laiti ningejua, jana ningeishi tofauti. Silezi zetu za maisha tungezila zilivyokuja kwa furaha. Siku hazigandi wala jana hairudi. Sasa jana imebaki kumbukizi baada ya kusombwa na wakati mfano wa mafuriko msimu wa masika."
3. Yaweke maneno haya katika muktadha wake (alama 4)
4. Eleza kwa mfano mbinu nne za kimtindo zilizotumika (alama 4)
5. Barusha toni katika dondoo hili. (alama 2)
6. Ni maudhui gani yanayojitokeza katika dondoo hili? (alama 4)
7. Onyesha sifa za mzungumzaji zinazodhihirisha kuwa silezi zao hawakuzila kwa furaha. (alama 6)

**SEHEMU YA D: HADITHI FUPI - MAPAMBAZUKO YA MACHWEO NA HADITHI ZINGINE.**

1. (a) Fafanua mbinu za kimtindo katika dondoo lifuatalo. (alama 6)

"Jimbo la matopeni lilikuwa limegeuzwa ngome ya watu fulani binafsi. Watu wenye ushawishi mkubwa serikalini! Watu wasiojali maisha ya wapiga kura kama Machoka na Zuhura. Wapiga kura walioamka siku hiyo asubuhi ya majogoo, wakastahimili baridi kali ya bukrata. Wakavumilia jua kali la mchana. Zuhura alikumbuka namna yeye na wenzake walivyotunga foleni ndefu kwenye vituo vya kupigia kura. Yote haya wakiwa na matumaini ya maisha bora ya baadaye, si bora maisha! Kumbe wajinga ndio waliwao! Mzigo mzito wa maisha haukuwatisha wala kuwakosesha usingizi viongozi wao. Ama kweli, mzigo wa mwenzio ni kanda la usufi. "

(b) Onyesha namna wanamatopeni wanavyokumbwa na madhila kwa kurejelea hadithi ya "Msiba wa kujitakia" (alama 14)

1. “Katika hali ile ya uchungu, kilio na mtanziko wa mawazo, akaiona simu yake imeanguka chini ya kitanda….. Haidhuru hata kama atamuunga mkono mwanawe.”
2. Eleza muktadha wa maneno haya. (alama 4)
3. Fafanua mbinu ya kimtindo inayojitokeza katika dondoo hili. (alama 2)
4. Eleza sifa nne za anayerejelewa katika dondoo hili. (alama 4)
5. Eleza jinsi “taasubi ya kiume” inavyoshughulikiwa na mwandishi wa “fadhila za punda”. (alama 10)

**SEHEMU YA E: FASIHI SIMULIZI**

1. Ewe Mainga wa Ndumi

Siwe uloambia akina mama

Siku tulopiga foleni

Chakula cha msaada kupata

Turudishe vifaranga kwenye miji

Wageuke vijusi tena

Njaa isiwaangamize?

Siwe ulopita

Matusi ukitema

Chumvi na sukari kuturushia ja samadi?

Uhitaji wetu ukatutuma

Kuokota vihela uloturushia

Ukatununua, kura ukapata?

Sasa miaka mitano imetimia

Waja tulaghai tena

Mainga wa Ndumi huna lolote safari hii

Ubunge umekudondoka ukitazama

Wanyonge tumeamua

Kwingine kujaribu.

1. Eleza aina ya kipera hiki. (alama 2)
2. Huku ukitoa mifano, tambua mbinu za lugha nne zilizotumiwa katika utungo huu. (alama 8)
3. Tambua nafsineni katika utungo huu. (alama 2)
4. Fafanua toni ya utengo huu. (alama 2)
5. Fafanua umuhimu wa kipera hiki. (alama 6)